b'\n_START_ARTICLE_\nKarl \xc3\x96ist\n_START_SECTION_\nOpinnot\n_START_PARAGRAPH_\nH\xc3\xa4n k\xc3\xa4vi kansakoulun ja suoritti yksityisesti kuudennen luokan Nya svenska l\xc3\xa4roverket i Helsingforsissa vuonna 1921. H\xc3\xa4n suoritti j\xc3\xa4\xc3\xa4k\xc3\xa4rialiupseereille j\xc3\xa4rjestetyn aktiiviupseerikurssin Kadettikoulussa vuonna 1921 ja tiedonantoupseerikurssin Riihim\xc3\xa4ell\xc3\xa4 vuonna 1922 sek\xc3\xa4 oli kuuntelu-upseerina Kadettikoulussa vuosina 1924\xe2\x80\x931925. Kentt\xc3\xa4tykist\xc3\xb6n ampumakoulun h\xc3\xa4n suoritti vuonna 1928. Tykist\xc3\xb6koulun majurikurssin h\xc3\xa4n suoritti vuonna 1941.\n_START_SECTION_\nJ\xc3\xa4\xc3\xa4k\xc3\xa4riaika\n_START_PARAGRAPH_\nT\xc3\xa4m\xc3\xa4 ylim\xc3\xa4\xc3\xa4r\xc3\xa4isen\xc3\xa4 tullivartijana liittyi Saksassa sotilaskoulutusta antavaan J\xc3\xa4\xc3\xa4k\xc3\xa4ripataljoona 27:\xc3\xa4\xc3\xa4n 2. kes\xc3\xa4kuuta 1916 ja h\xc3\xa4net sijoitettiin pataljoonan t\xc3\xa4ydennysjoukkoon, josta h\xc3\xa4net siirrettiin 6. lokakuuta 1916 pataljoonan haupitsipatteriin. H\xc3\xa4n otti osaa taisteluihin ensimm\xc3\xa4isess\xc3\xa4 maailmansodassa Saksan it\xc3\xa4rintamalla Riianlahden rannikkoasemissa ja Aa-joen talvitaisteluissa.\n_START_SECTION_\nSis\xc3\xa4llissodan j\xc3\xa4lkeinen aika\n_START_PARAGRAPH_\nSis\xc3\xa4llissodan j\xc3\xa4lkeen h\xc3\xa4n palveli Suomen tykist\xc3\xb6koulussa, josta h\xc3\xa4n erosi 14. marraskuuta 1918 ja siirtyi Tullilaitoksen palvelukseen ylim\xc3\xa4\xc3\xa4r\xc3\xa4iseksi tullivartijaksi. Uudelleen h\xc3\xa4n astui armeijan palvelukseen 1. marraskuuta 1919 kapitulanttiv\xc3\xa4\xc3\xa4pelin\xc3\xa4  Kentt\xc3\xa4tykist\xc3\xb6rykmentti 1:n 9. patteriin, mist\xc3\xa4 h\xc3\xa4net  m\xc3\xa4\xc3\xa4r\xc3\xa4ttiin 1. hein\xc3\xa4kuuta 1921 nuoremmaksi upseeriksi 12. patteriin ja 31. toukokuuta 1922 alkaen 10. patteriin sek\xc3\xa4 edelleen 1. syyskuuta 1928 alkaen 5. patterin varap\xc3\xa4\xc3\xa4llik\xc3\xb6ksi. 2. Patteriston viestiupseerin teht\xc3\xa4v\xc3\xa4t h\xc3\xa4n vastaanotti  31. joulukuuta 1929 ja viestipatterin p\xc3\xa4\xc3\xa4llik\xc3\xb6n teht\xc3\xa4v\xc3\xa4t  1.  hein\xc3\xa4kuuta 1931. Aliupseeri kouluun h\xc3\xa4net komennettiin 3. erikoislinjan johtajaksi 1. tammikuuta 1934 ja 2. erikoislinjan johtajaksi 2. helmikuuta 1934 alkaen. H\xc3\xa4net siirrettiin 24. elokuuta 1935 .Kentt\xc3\xa4tykist\xc3\xb6rykmentti 4:n viestipatterin p\xc3\xa4\xc3\xa4llik\xc3\xb6ksi. H\xc3\xa4n toimi my\xc3\xb6s 8. joulukuuta 1921 \xe2\x80\x93 31. toukokuuta 1922 v\xc3\xa4lisen ajan 4. patteriston adjutanttina.\n_START_SECTION_\nTalvi- ja jatkosota\n_START_PARAGRAPH_\nTalvisotaan h\xc3\xa4n osallistui I patteriston komentajana Kentt\xc3\xa4tykist\xc3\xb6rykmentti 8:ssa ja otti osaa taisteluihin Karjalankannaksella. V\xc3\xa4lirauhan aikana h\xc3\xa4n toimi aluksi samassa teht\xc3\xa4v\xc3\xa4ss\xc3\xa4, mutta komennettiin patteristonkomentajaksi ja patteristoupseeriksi 6. prikaatiin. Jatkosodan syttyess\xc3\xa4 h\xc3\xa4net komennettiin patteriston komentajasi Kentt\xc3\xa4tykist\xc3\xb6rykmentti 19:een, josta teht\xc3\xa4v\xc3\xa4st\xc3\xa4 h\xc3\xa4n erosi sodan p\xc3\xa4\xc3\xa4tytty\xc3\xa4 ja siirtyi Kristiinankaupungin kansanhuollon johtajaksi. Vuonna 1950 h\xc3\xa4n siirtyi Huoltolautakunnan puheenjohtajaksi ja viel\xc3\xa4 samana vuonna h\xc3\xa4n siirtyi Suupohjan sairaalan taloudenhoitajaksi.'